Latvijas sieviešu basketbola izlase

**Latvijas sieviešu basketbola izlase** ir nacionālā basketbola sieviešu komanda, kas pārstāv Latvijas Republiku starptautiskās basketbola sacensībās, kā Eiropas čempionāts, Pasaules kauss, olimpiskās spēles. Pašlaik (2023. gada jūnijs) Latvijas izlase FIBA Pasaules izlašu rangā ieņem 25. vietu. Latvijas izlases labākais panākums ir 4. vieta 2007. gada Eiropas čempionātā. Olimpiskajās spēlēs Latvijas izlase ir spēlējusi vienu reizi (), vienu reizi arī Pasaules kausā (2018).

Latvijas izlase kopš 2010. gada aizvada īpašo Rozā lentītes spēli, tādējādi piedaloties krūts vēža informatīvajā kampaņā "Pārbaudi krūtis, lai dzīvotu!".

## Vēsture

### Pirmā izlase
thumb|left|Latvijas pirmā sieviešu basketbola izlase (1938).
Latvijas sieviešu basketbola izlase savu pirmo spēli aizvadīja  Rīgā pret Lietuvas nacionālo izlasi, kurai tika piedzīvots zaudējums ar rezultātu 5:14. Arī savu otro spēli Latvija aizvadīja pret Lietuvu, taču šoreiz tas notika Kauņā . Arī šajā spēlē tika piedzīvots zaudējums ar rezultātu 7:27. Latvijas izlasē punktus guva Alise Gailīte, Velta Jansone un Ņina Konce.

### Atjaunotā Latvijas izlase
Pirmo oficiālo spēli atjaunotā Latvijas izlase aizvadīja 1993. gada 14. maijā, Eiropas čempionāta kvalifikācijas turnīra pirmajā mačā Orhūsā ar 75:81 piekāpjoties Zviedrijas izlasei. Atjaunotās Latvijas laikā ir spēlēts desmit Eiropas čempionātu finālturnīros — 1999., 2005., 2007., 2009., 2011., 2013., 2015., 2017., 2019. un 2023. gadā. 2007. gadā sasniegts labākais rezultāts — 4. vieta. Mazajā finālā Latvijas izlasi uzvarēja Baltkrievijas izlasi.

### 1995. gada Eiropas čempionāts basketbolā dāmām
Spēlēšana Eiropas čempionātā izlasei bija jāsāk ar pirmo kvalifikācijas kārtu, bet 1993. gada maijā debija šāda ranga turnīrā sākās ar nepatīkamu zaudējumu Zviedrijai (75:81). Toties nākamajos divos mačos tika piedzīvota uzvara — pret Dāniju (66:55) un Skotiju (104:33). Vēl pēc gada, 1994. gada maijā, otrajā kvalifikācijas kārtā Viļņā pretinieces bija daudz nopietnākas. Pirmajos trijos mačos tika piedzīvoti zaudējumi — pret Ungāriju (50:60), Itāliju (44:63) un Lietuvu (51:62) — un tas praktiski pārvilka strīpu cerībām jau ar pirmo piegājienu spēlēt Eiropas čempionātā. Uzvaras pēdējās divās spēlēs — pret Somiju (84:69) un Horvātiju (70:68) — nepalīdzēja Latvijas izlasei vismaz pietuvoties Eiropas čempionātam.

### 1997. gada Eiropas čempionāts basketbolā dāmām
1997. gada EČ bija jāsāk ar pirmo atlases kārtu. 1995. gada maijā Ankarā latvietēm bija jāaizvada 7 spēles 7 dienās. Kaut arī pretinieces bija uzvaramas, taču neizdevās kvalificēties nākamajai kārtai. Ar 20 punktu starpību tika zaudēts Nīderlandei (64:84), neizdevās uzvarēt Zviedriju (69:70). Šajās spēlēs tika pazaudēta cerība tikt nākamajā kārtā. Vēl mūsējās zaudēja Polijai (84:96) un Turcijai (61:67), taču uzvaras tika izcīnītas pret Portugāli (71:58), Azerbaidžānu (118:37) un Angliju (87:43).

### Izlase pēc 2009. gada Eiropas čempionāta
Pēc 2009. gada Eiropas čempionāta Latvijas izlasē bija daudz nepatīkamu notikumu. Jau pēc čempionāta pusfinālspēles (t.s. "mazais pusfināls" (cīņa par 5.—8. vietu)) pret Itālijas izlasi atlūgumu iesniedza Ainars Zvirgzdiņš sakarā ar neveiksmīgo startu Eiropas čempionātā. Neskatoties uz atlūgumu, Ainars vadīja Latvijas izlasi arī spēlē par 7. vietu pret Slovākijas izlasi, kurai jau čempionāta otrajā posmā tika zaudēts, taču šajā spēlē Latvija piedzīvoja uzvaru. Vēl par aiziešanu no izlases paziņoja tās ilggadējā spēlētāja Ieva Tāre, kura Latvijas izlases sastāvā ir spēlējusi visos pirmos četros Eiropas čempionātu finālturnīros. Arī izlases līdere Anete Jēkabsone-Žogota paziņoja par nespēlēšanu izlasē, taču atšķirībā no Ievas, viņa nepaziņoja par aiziešanu no izlases vispār, taču tikai uz laiku. Anete savu lēmumu pamatoja ar savu karjeru WNBA un lielo noslogotību.

2009. gada Latvijas Gada balvas sportā pasniegšanas ceremonijā pati izlase netika nominēta uz balvu "Latvijas gada labākā komanda", kur izlase uzvarēja visos četros iepriekšējos gados. taču izlases līdere Anete Jēkabsone-Žogota otro gadu pēc kārtas tika atzīta par gada labāko sportisti.

 notika 2011. gada Eiropas čempionāta kvalifikācijas grupu izloze. Izlases bija sadalītas pa groziem, kuri tika veidoti ņemot vērā izlases vietu 2009. gada Eiropas čempionātā. Latvijas izlase tika iekļauta 1. grozā, tas nozīmēja, ka Latvija nevarēja būt kopā ar Itālijas, Slovākijas un Turcijas izlasēm, jo arī tās tika iekļautas 1. grozā. Izlase kvalifikācijas turnīrā spēlēs kopā ar Rumānijas, Izraēlas un Serbijas izlasēm.

2009. gada beigās un 2010. gada sākumā tika daudz diskutēts par kandidātiem uz izlases galvenā trenera amatu. Kā pirmais kandidāts tika nosaukts Jekaterinburgas "UGMK" galvenais treneris Gundars Vētra, taču viņš netika izvirzīts kā oficiāls kandidāts uz šo amatu.  tika paziņoti trīs oficiālie kandidāti uz Latvijas izlases trenera amatu. LBS nolēma, ka izlasi vadīs ārzemju speciālists. Izvirzītie kandidāti bija spānis Manolo Reals, grieķis Jorgs Dikeulaks un itālis Fabio Fossati.  par valstsvienības galveno treneri tika apstiprināts Jorgs Dikeulaks.

## Olimpiskās spēles

* 1976—1988: *nepiedalījās, atradās [[Padomju Savienība|PSRS]] sastāvā*
* 1992—2004: *nekvalificējās*
* 2008: 9. vieta
* 2012—2020: *nekvalificējās*

## Pasaules kauss
* 1953—1990: *nepiedalījās, atradās [[Padomju Savienība|PSRS]] sastāvā*
* 1994—2014: *nekvalificējās*
* 2018: 13. vieta
* 2022: *nekvalificējās*

## Eiropas čempionāti
* 1938: *nepiedalījās*
* 1950—1991: *nepiedalījās, atradās [[Padomju Savienība|PSRS]] sastāvā*
* 1993: *nepiedalījās*
* 1995: *nekvalificējās* (16. vieta — 5. vieta kvalifikācijas grupā)
* 1997: *nekvalificējās* (28. vieta — 6. vieta 1.kārtas kvalifikācijas grupā)
* 1999: 9. vieta
* 2001: *nekvalificējās* (17. vieta)
* 2003: *nekvalificējās* (13. vieta)
* 2005: 6. vieta
* 2007: 4. vieta
* 2009: 7. vieta
* 2011: 8. vieta
* 2013: 15. vieta
* 2015: 13. vieta
* 2017: 6. vieta
* 2019: 11.vieta
* 2021: *nekvalificējās*
* 2023: 13. vieta

## Jaunatnes izlases

### U-16

### U-18

### U-20

### U-21
* 2003. gads — 8. vieta Pasaules čempionātā

## Galveno treneru uzskaitījums

## Sastāvs
Šādā sastāvā izlase startēja 2023. gada Eiropas čempionātā.

Piezīme.
Pozīcijas: 1 — saspēles vadītājs;
2 — uzbrūkošais aizsargs;
3 — vieglais uzbrucējs;
4 — spēka uzbrucējs;
5 — centrs.

### Izlases vadība
* Galvenais treneris — Gundars Vētra
* Treneri — Mārtiņš Zībarts, Ainars Zvirgzdiņš, Matīss Rožlapa
* Fiziskās sagatavotības treneris — Ivars Ikstens
* Ārsti — Mārtiņš Pulveris, Mārcis Jakovičs
* Fizioterapeiti — Līga Folkmane-Eglīte, Ansis Biedris
* LBS sieviešu izlašu koordinators — Edijs Eglītis

### Izlases sastāvs iepriekšējās sacensībās
**1995. gada Eiropas čempionāta kvalifikācija**: *nekvalificējās* (tika līdz 2.kvalifikācijas kārtai)

Anete Muižniece-Brice, Anita Eglīte, Linda Eglīte, Ilze Ieviņa, Anda Jēkabsone, Dace Krūmiņa, Līvija Medne, Ilze Ose, Zane Rozīte, Diāna Skrastiņa, Ieva Tāre, Svetlana Zitāne. (Treneris: Juris Garkalns)

**1997. gada Eiropas čempionāta kvalifikācija**: *nekvalificējās*

Evija Āzace, Ināra Jākobsone, Ieva Tāre, Ilze Ose-Hlebovicka, Anete Brice, Ilze Ieviņa, Diāna Krastiņa, Svetlana Zitāne, Sanita Depaškuale Šrance, Dace Krūmiņa, Anda Jēkabsone, Anita Eglīte. (Treneris: Inārs Vāvere)

**1999. gada Eiropas čempionāts**: 9. vieta

Gunta Baško, Ilze Ieviņa, Ināra Jākobsone, Dace Krūmiņa, Svetlana Zitāne, Zanda Redāle, Ilze Ose, Diāna Skrastiņa, Ieva Tāre, Linda Eglīte, Anda Jēkabsone, Inga Kvasņika. (Treneris: Aivars Vīnbergs)

**2005. gada Eiropas čempionāts**: 6. vieta

Evija Āzace, Gunta Baško, Aija Brumermane, Zane Eglīte, Anda Eibele, Liene Jansone, Anete Jēkabsone-Žogota, Ieva Kubliņa, Anita Mikāle, Zane Tamane, Ieva Tāre, Elīna Zīke

**2007. gada Eiropas čempionāts**: 4. vieta

Gunta Baško, Aija Brumermane, Santa Dreimane, Zane Eglīte, Liene Jansone, Anete Jēkabsone-Žogota, Dita Krūmberga, Ieva Kubliņa, Ilze Ose-Hlebovicka, Zane Tamane, Ieva Tāre, Anita Teilāne

**FIBA "Dimanta bumba" 2008**: 5. vieta

Elīna Babkina, Gunta Baško, Aija Brumermane, Zane Eglīte, Anda Eibele, Liene Jansone, Anete Jēkabsone-Žogota, Dita Krūmberga, Ieva Kubliņa, Aija Putniņa, Zane Tamane, Ieva Tāre

**Pekinas Olimpiskās spēles**: 9. vieta

Elīna Babkina, Gunta Baško, Aija Brumermane, Zane Eglīte, Anda Eibele, Liene Jansone, Anete Jēkabsone-Žogota, Dita Krūmberga, Ieva Kubliņa, Aija Putniņa, Zane Tamane, Ieva Tāre

**2009. gada Eiropas čempionāts**: 7. vieta

Gunta Baško, Aija Brumermane, Zane Eglīte, Anda Eibele, Liene Jansone, Anete Jēkabsone-Žogota, Kristīne Kārkliņa, Dita Krūmberga, Sabīne Niedola, Aija Putniņa, Zane Tamane, Ieva Tāre

**2011. gada Eiropas čempionāts**: 8. vieta

Elīna Babkina, Sabīne Niedola, Zane Eglīte, Zane Tamane, Gunta Baško, Liene Jansone, Liene Priede, Aija Putniņa, Karlīne Pilābere, Kristīne Kārkliņa, Ieva Kubliņa, Zane Jākobsone,

**2013. gada Eiropas čempionāts**: 15. vieta

Kitija Laksa, Anda Eibele, Līga Šurkusa, Elīna Babkina, Dita Liepkalne, Liene Jansone, Anete Horelika, Ieva Krastiņa, Zane Jākobsone, Kristīne Kārkliņa, Anete Šteinberga, Aija Brumermane

**2015. gada Eiropas čempionāts**: 13. vieta

Dita Rozenberga, Zane Eglīte, Ieva Kūlīte, Gunta Baško, Anete Jēkabsone-Žogota, Aija Putniņa, Anete Šteinberga, Dita Liepkalne, Kristīne Vītola, Kate Aizsila, Zenta Meļņika, Kitija Laksa

**2017. gada Eiropas čempionāts**: 6. vieta

Paula Strautmane, Elīna Babkina, Gunta Baško, Aija Putniņa, Anete Šteinberga, Aija Brumermane, Anna Dreimane, Ieva Krastiņa, Ilze Jākobsone, Kristīne Vītola, Kitija Laksa, Kate Krēsliņa

**2018. gada FIBA Pasaules kauss**: 13. vieta

Dita Rozenberga, Elīna Babkina, Gunta Baško, Aija Putniņa, Anete Šteinberga, Aija Brumermane, Ieva Pulvere, Kristīne Vītola, Kitija Laksa, Kate Krēsliņa, Baiba Eglīte, Digna Strautmane

**2019. gada Eiropas čempionāts**: 11. vieta

Paula Strautmane, Laura Ikstena, Elīna Babkina, Karlīne Pilābere, Aija Brumermane, Luīze Šepte, Ieva Pulvere, Ilze Jākobsone, Zenta Meļņika, Kristīne Vītola, Kate Krēsliņa, Digna Strautmane

## Izmantotā literatūra
* Guntis Keisels "Basketbols latviešu gaumē"
* 

## Skatīt arī
* Latvijas vīriešu basketbola izlase
* Latvijas sieviešu basketbola izlase 2008. gadā
* Latvijas sieviešu basketbola izlase 2009. gada Eiropas čempionātā
* Latvijas sieviešu basketbola izlase 2011. gada Eiropas čempionātā
* Latvijas sieviešu basketbola izlase 2013. gada Eiropas čempionātā

## Atsauces

## Ārējās saites
* Latvijas Sieviešu basketbola Jumtalapa
* Sieviešu izlase — Basket.lv